Βρασμός Ψυχικής Ορμής και Έγκλημα: Αντιμετώπιση από την Προανακριτική Αρχή
Creators: name: Μπάλος, Χρήστος-Παναγιώτης Κωνσταντίνου
Publisher: name: Aristotle University of Thessaloniki
Year: 2022
Subjects: Ανθρωποκτονία
Βρασμός Ψυχικής Ορμής
Προανάκριση
Homicide
Heat of Passion
Investigation

description: Σε μια ευνομούμενη και δημοκρατική χώρα, η Νομοθεσία καθορίζει τα όρια των ενεργειών των πολιτών, χαρακτηρίζοντάς τες είτε ως νόμιμες είτε ως παράνομες. Στη συλλογιστική αυτή, το έγκλημα αποτελεί παραβίαση των περιοριστικών κανόνων και τυγχάνει πολύπλευρο αντικείμενο μελέτης για την κοινωνία. Η Ελληνική Αστυνομία, ως η κατ΄ εξοχήν γενική Προανακριτική Αρχή, και προς εξυπηρέτηση του γενικού συμφέροντος του κράτους και της εμπέδωσης αισθήματος δικαίου και ασφάλειας στην κοινωνία, ερευνά το έγκλημα γεφυρώνοντας τους διάφορους επιστημονικούς κόσμους. Πρωταρχικό καθήκον της Προανάκρισης αποτελεί η διερεύνηση του εγκλήματος λεπτομερώς, εξετάζοντας όλες τις πτυχές του για την πλήρη διαλεύκανσή του. Απώτερος στόχος αποτελεί η αποτύπωση των πτυχών του εγκλήματος σε ακλόνητα αποδεικτικά στοιχεία ώστε στη συνέχεια στο Ακροατήριο να φανούν τα πραγματικά περιστατικά και να εκδοθεί μία ορθή απόφαση που θα αποδώσει το αίσθημα δικαίου στην κοινωνία. Στην παρούσα διπλωματική εργασία επιλέγεται να αναλυθεί μια συγκεκριμένη κατηγορία εγκλήματος, του εγκλήματος που τελείται σε Βρασμό Ψυχικής Ορμής. Τα τρία πρώτα κεφάλαια εντάσσονται στο Γενικό Μέρος και τα επόμενα τέσσερα στο Ειδικό Μέρος. Πιο συγκεκριμένα, το πρώτο κεφάλαιο θα αφιερωθεί στις έννοιες του εγκλήματος και του Βρασμού Ψυχικής Ορμής. Το δεύτερο κεφάλαιο θα αναφέρεται στα "ρευστά" όρια του Βρασμού Ψυχικής Ορμής. Θα γίνει λόγος για τα εγκλήματα πάθους, τα εγκλήματα που προέρχονται από την ενδοοικογενειακή βία και θα γίνει ιδιαίτερη μνεία σε συγκεκριμένες αποφάσεις της Δικαιοσύνης που διαχώρισαν τα συγγενή αυτά εγκλήματα. Το τρίτο κεφάλαιο θα παρουσιάσει τη διαδικασία της έρευνας των εγκλημάτων από την Προανακριτική Αρχή, κάνοντας ιδιαίτερη αναφορά στο νομικό πλαίσιο της Ελληνικής Αστυνομίας, καθώς και της έννοιας της Προανάκρισης σύμφωνα με το Άρθρο 245 του Κώδικα Ποινικής Δικονομίας. Ακολουθεί το Ειδικό Μέρος, όπου απαρτίζεται από τέσσερα κεφάλαια που αναλύουν εις βάθος το εν λόγω θέμα. Πιο αναλυτικά, το τέταρτο κεφάλαιο θα εγκύψει στην προανακριτική διερεύνηση των ανθρωποκτονιών που τελούνται σε Βρασμό Ψυχικής Ορμής και θα παρουσιαστούν ποιες είναι οι ενέργειες των πρωτοαφιχθέντων Αστυνομικών, ποια στοιχεία συντελούνται στις έρευνες πεδίου, τι χαρακτηρίζει τη σύλληψη ενός δράστη, πώς ταυτοποιείται και τι διαδικασίες ακολουθούνται σε περίπτωση αγνώστου δράστη. Εν συνεχεία, το πέμπτο κεφάλαιο θα τονίσει τον κρίσιμο ρόλο του Ιατροδικαστή, παράλληλα με ειδικές αναφορές για την αυτοψία στον τόπο εύρεσης του πτώματος, όπως επίσης και τη νεκροψία και την Ιατροδικαστική έκθεση. Ακολούθως, το έκτο κεφάλαιο θα αναφερθεί στη Διεύθυνση Εγκληματολογικών Ερευνών, όπου θα γίνει λόγος για τη σκηνή του εγκλήματος και την εξέταση των ευρημάτων σε εργαστήρια ύστερα από παραγγελία της Προανακριτικής Αρχής. Στο έβδομο και τελευταίο κεφάλαιο, δεν παραλείπεται να αναφερθεί ο ρόλος που διαδραματίζουν τα Μέσα Μαζικής Ενημέρωσης στην προανακριτική διερεύνηση των εγκλημάτων. Τέλος, με την ολοκλήρωση το Ειδικού Μέρους, ακολουθούν τα Συμπεράσματα και οι Προτάσεις για περαιτέρω έρευνα του επικείμενου θέματος.
description: In a prosperous and democratic country, the Legislation sets the boundaries of the actions of the citizens, characterizing them as either legal or illegal. In this line of reasoning, crime is a violation of restrictive rules and is the subject of a multifaceted study of society. The Law Enforcement agencies have the crime investigation Authority and in order to serve the general interest of the state and the consolidation of a sense of justice and security in society. Law Enforcement agencies bridge the gap between Sciences and use them for the ulterior purpose of crime clarification. Primary duty of crime investigations is the full analysis of the crime, examining all its aspects for its full elucidation. The ultimate goal is to capture the aspects of the crime in solid evidence so that the Court can then see the real facts and make a correct decision that will give a sense of justice to society. In the present dissertation it is chosen to analyze a specific category of crime, the crime committed in the Boil of Mental Momentum. The first three chapters are included in the General Part and the next four in the Special Part. More specifically, the first chapter will be dedicated to the concepts of crime and the Boiling of Mental Momentum. The second chapter will refer to the "fluid" limits of the Boiling of Mental Momentum. There will be talk of crimes of passion, crimes arising from domestic violence, and special reference will be made to specific decisions of the Justice that separated these related crimes. The third chapter will present the process of investigation of crimes by the Investigation Authority, making special reference to the legal framework of Hellenic Police, as well as the concept of Investigation according to Article 245 of the Code of Criminal Procedure. The Special Part follows, consisting of four chapters that analyze this issue in depth. In more detail, the fourth chapter will focus on the investigation of the homicides that take place in the Boost of Mental Momentum and will present what are the actions of the first arriving police officers, what elements take place in the field investigations, what characterizes the arrest of an perpetrator, in case of an unknown perpetrator, as well as special investigative acts. Next, the fifth chapter will highlight the crucial role of the Medical Examiner, along with specific references to the autopsy at the site of the corpse, as well as the autopsy and forensic report. Next, the sixth chapter will refer to the Directorate of Criminological Investigations, which will discuss the crime scene and how the findings are examined in laboratories commissioned by the Investigation Authority. In the seventh and last chapter, it is not omitted to mention the role played by the media in the investigation of crimes. Finally, with the completion of the Special Part, follow the Conclusions and Suggestions for further research of the upcoming topic.